Esko Häkli
Esko Antero Häkli (sündinud 30. novembril 1936) on Soome raamatukogutegelane, Helsingi Ülikooli raamatukogu (Soome Rahvusraamatukogu) direktor (1976–2001). 19. oktoobril 1994 promoveeriti professor Esko Häkli Tallinna Ülikooli audoktoriks. Teadlasena uurib ta raamatu ja trükinduse ajalugu ning nüüdisaegset võrdlevat raamatukogundust teadusraamatukogude kontekstis. Tema artikleid on ilmunud peamiselt Rootsi ja Saksamaa teadusväljaannetes.